CELEX: 32022D0935
Language: hu
Date: 2022-06-13 00:00:00
Title: A Tanács (EU) 2022/935 határozata (2022. június 13.) az Európai Unió által az egyrészről az Európai Közösségek és tagállamaik, másrészről az Egyiptomi Arab Köztársaság közötti társulást létrehozó euromediterrán megállapodással létrehozott Társulási Tanácsban a 2021-2027 közötti időszakra vonatkozó EU–Egyiptom partnerségi prioritások elfogadása tekintetében képviselendő álláspontról

2022.6.17.   
               
               
                  HU
               
               
                  Az Európai Unió Hivatalos Lapja
               
               
                  L 162/31
               
            
         A TANÁCS (EU) 2022/935 HATÁROZATA
         (2022. június 13.)
         az Európai Unió által az egyrészről az Európai Közösségek és tagállamaik, másrészről az Egyiptomi Arab Köztársaság közötti társulást létrehozó euromediterrán megállapodással létrehozott Társulási Tanácsban a 2021-2027 közötti időszakra vonatkozó EU–Egyiptom partnerségi prioritások elfogadása tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Közösségek és tagállamaik, másrészről az Egyiptomi Arab Köztársaság közötti társulást létrehozó euromediterrán megállapodást (1) (a továbbiakban: a megállapodás) 2001. június 25-én aláírták, és az 2004. június 1-jén hatályba lépett.
                  
               
                     (2)
                  
                  
                     A megállapodás értelmében az azzal létrehozott Társulási Tanácsnak (a továbbiakban: az EU-Egyiptom Társulási Tanács) joga van – a megállapodás céljainak elérése érdekében – határozatokat hozni, és megfelelő ajánlásokat is tehet.
                  
               
                     (3)
                  
                  
                     A két partner közötti szilárd és sokrétű kapcsolat további megerősítése érdekében a megállapodás végrehajtásának támogatására, valamint az EU-Egyiptom partnerség számára iránymutatásra és tájékoztatásra szolgáló partnerségi prioritások kerültek meghatározásra a 2021-2027 közötti időszakra vonatkozóan (a továbbiakban: a 2021-2027 közötti időszakra vonatkozó EU-Egyiptom partnerségi prioritások).
                  
               
                     (4)
                  
                  
                     Az EU–Egyiptom Társulási Tanács a 9. ülésén ajánlást készül elfogadni a 2021-2027 közötti időszakra vonatkozó EU-Egyiptom partnerségi prioritásokról.
                  
               
                     (5)
                  
                  
                     Helyénvaló meghatározni az Unió által az EU–Egyiptom Társulási Tanácsban képviselendő álláspontot, mivel a 2021-2027 közötti időszakra vonatkozó EU-Egyiptom partnerségi prioritásokról szóló ajánlás joghatásokkal fog bírni az Unióra nézve.
                  
               
                     (6)
                  
                  
                     Az Uniónak az EU–Egyiptom Társulási Tanácsban képviselendő álláspontjának ezért a csatolt ajánlástervezeten kell alapulnia,
                  
               ELFOGADTA EZT A HATÁROZATOT:
         
            1. cikk
            Az Unió által az EU–Egyiptom Társulási Tanács kilencedik ülésén képviselendő álláspont az EU–Egyiptom Társulási Tanács e határozathoz csatolt ajánlástervezetén alapul.
         
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2022. június 13-án.
            
               
                  a Tanács részéről
               
               
                  az elnök
               
               M. FESNEAU
            
         
         
            (1)  Euromediterrán megállapodás egyrészről az Európai Közösségek és tagállamaik, másrészről az Egyiptomi Arab Köztársaság közötti társulás létrehozásáról (HL L 304., 2004.9.30., 39. o.).
      
      
         
            TERVEZET
            AZ EU-EGYIPTOM TÁRSULÁSI TANÁCS 1/2022. SZ. AJÁNLÁSA
            (…)
            a 2021-2027 közötti időszakra vonatkozó EU-Egyiptom partnerségi prioritásokról
            AZ EU–EGYIPTOM TÁRSULÁSI TANÁCS,
            tekintettel az egyrészről az Európai Közösségek és tagállamaik, másrészről az Egyiptomi Arab Köztársaság közötti társulás létrehozásáról szóló euromediterrán megállapodásra,
            mivel:
            
                        (1)
                     
                     
                        Az egyrészről az Európai Közösségek és tagállamaik, másrészről az Egyiptomi Arab Köztársaság közötti társulás létrehozásáról szóló euromediterrán megállapodást (a továbbiakban: a megállapodás) 2001. június 25-én aláírták, és az 2004. június 1-jén hatályba lépett.
                     
                  
                        (2)
                     
                     
                        A megállapodás 76. cikke feljogosítja az EU-Egyiptom Társulási Tanácsot arra, hogy – a megállapodás céljainak elérése érdekében – határozatokat hozzon és megfelelő ajánlásokat tegyen.
                     
                  
                        (3)
                     
                     
                        A megállapodás 86. cikke értelmében a felek minden általános vagy különös intézkedést megtesznek, amelyek a megállapodásból eredő kötelezettségeik teljesítéséhez szükségesek, és gondoskodnak arról, hogy a megállapodásban meghatározott célok megvalósuljanak.
                     
                  
                        (4)
                     
                     
                        Az európai szomszédságpolitika felülvizsgálata a partnerekkel való szerepvállalás új szakaszára tett javaslatot, mindkét fél részéről fokozottabb felelősségvállalást téve lehetővé.
                     
                  
                        (5)
                     
                     
                        Az Európai Unió és Egyiptom megállapodtak partnerségük megszilárdításáról egy, a 2021–2027 közötti időszakra vonatkozó prioritáscsomagról (a továbbiakban: a 2021-2027 közötti időszakra vonatkozó EU–Egyiptom partnerségi prioritások) való megállapodás révén, azzal a céllal, hogy kezeljék az Unió és Egyiptom előtt álló közös kihívásokat, és előmozdítsák a közös érdekeket.
                     
                  
                        (6)
                     
                     
                        A megállapodás részes felei megállapodtak a 2021-2027 közötti időszakra vonatkozó EU–Egyiptom partnerségi prioritások szövegéről, amelyek támogatni fogják a megállapodás végrehajtását, az együttesen azonosított közös érdekekkel kapcsolatos együttműködésre összpontosítva,
                     
                  AZT AJÁNLJA:
            
               1. cikk
               A Társulási Tanács azt ajánlja, hogy a megállapodás részes felei hajtsák végre az ezen ajánlás mellékletében meghatározott, a 2021-2027 közötti időszakra vonatkozó EU–Egyiptom partnerségi prioritásokat (+).
            
            
               2. cikk
               A 2021-2027 közötti időszakra vonatkozó EU–Egyiptom partnerségi prioritások azon EU–Egyiptom partnerségi prioritások helyébe lépnek, amelyek végrehajtását a Társulási Tanács 1/2017. sz. ajánlása (1) ajánlotta.
            
            
               3. cikk
               Ez az ajánlás az elfogadásának napján lép hatályba.
            
            
               Kelt …, …
               
                  
                     az EU-Egyiptom Társulási Tanács részéről
                  
                  
                     az elnök
                  
               
            
            
               (+)  Delegációk: lásd az ST 8663/2022 ADD1 dokumentumot.
            
               (1)  Az EU–Egyiptom Társulási Tanács 1/2017 ajánlása (2017. július 25.) az EU–Egyiptom partnerségi prioritásokról való megállapodásról (HL L 255., 2017.10.3., 26. o.).